સામાન્ય રીતે લગ્નનાં સાત વર્ષ પહેલાં કોઈ મહિલા આત્મહત્યા કરે અને તેનાં માતા પિતા સાસરિયાં સામે ફરિયાદ દાખલ કરે તો પોલીસ તુરત ગુનો દાખલ કરીને તપાસ શરૂ કરતી હોય છે. પરંતુ તપાસકર્તા એસીપી યુવરાજસિંહ જાડેજાએ મિતેશ સોની, સચીન ટાવરના રહીશો, કૃણાલ અને તેનાં માતા પિતા તેમજ ભૂમિનાં માતા પિતાનાં નિવેદનો લેવામાં ચાર દિવસ જેટલો સમય લીધો હતો. તેના કારણે આરોપી કૃણાલ અને તેના પરિવારને ફરાર થવાનો સમય મળી ગયો હતો.